CELEX: 32010R1033
Language: ro
Date: 2010-11-15 00:00:00
Title: Regulamentul (UE) nr. 1033/2010 al Comisiei din 15 noiembrie 2010 de modificare a Regulamentului (CE) nr. 1505/2006 în ceea ce privește rapoartele anuale ale statelor membre referitoare la rezultatele controalelor efectuate în legătură cu identificarea și înregistrarea animalelor din speciile ovină și caprină  Text cu relevanță pentru SEE

16.11.2010   
            
            
               RO
            
            
               Jurnalul Oficial al Uniunii Europene
            
            
               L 298/5
            
         REGULAMENTUL (UE) NR. 1033/2010 AL COMISIEI
   din 15 noiembrie 2010
   de modificare a Regulamentului (CE) nr. 1505/2006 în ceea ce privește rapoartele anuale ale statelor membre referitoare la rezultatele controalelor efectuate în legătură cu identificarea și înregistrarea animalelor din speciile ovină și caprină
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 21/2004 al Consiliului din 17 decembrie 2003 de stabilire a unui sistem de identificare și de înregistrare a animalelor din speciile ovină și caprină și de modificare a Regulamentului (CE) nr. 1782/2003 și a Directivelor 92/102/CEE și 64/432/CEE (1), în special articolul 10 alineatul (1) primul paragraf și al doilea paragraf litera (a),
   întrucât:
   
               (1)
            
            
               Regulamentul (CE) nr. 1505/2006 al Comisiei din 11 octombrie 2006 privind aplicarea Regulamentului (CE) nr. 21/2004 al Consiliului cu privire la controalele minime care trebuie să fie efectuate în legătură cu identificarea și înregistrarea animalelor din speciile ovină și caprină (2) prevede că statele membre trebuie să efectueze controale pentru verificarea respectării de către deținători a cerințelor Regulamentului (CE) nr. 21/2004.
            
         
               (2)
            
            
               În plus, Regulamentul (CE) nr. 1505/2006 prevede că statele membre trebuie să prezinte un raport anual Comisiei, în conformitate cu modelul stabilit în anexa la regulamentul respectiv, referitor la rezultatele controalelor efectuate în perioada de inspecție anuală precedentă.
            
         
               (3)
            
            
               Colectarea datelor în cadrul procesului de raportare ar trebui să fie corespunzătoare și proporțională cu obiectivele urmărite. În vederea realizării unor rapoarte mai țintite și mai adecvate, anumite cerințe ale Regulamentului (CE) nr. 1505/2006, precum și modelul de raport stabilit în anexa la acesta ar trebui să fie simplificate în vederea furnizării mai eficiente a informațiilor relevante cu privire la implementarea controalelor și pentru a se evita sarcinile administrative inutile.
            
         
               (4)
            
            
               Prin urmare, Regulamentul (CE) nr. 1505/2006 ar trebui modificat în consecință.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 1505/2006 se modifică după cum urmează:
   
               1.
            
            
               La articolul 7, litera (b) se înlocuiește cu următorul text:
               
                           „(b)
                        
                        
                           numărul de exploatații controlate;”;
                        
                     
         
               2.
            
            
               Anexa se modifică în conformitate cu anexa la prezentul regulament.
            
         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 noiembrie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 5, 9.1.2004, p. 8.
   
      (2)  JO L 280, 12.10.2006, p. 3.
   
      ANEXĂ
      Anexa la Regulamentul (CE) nr. 1505/2006 se înlocuiește cu următorul text:
      
         
            „ANEXĂ
            
               Raport privind rezultatele controalelor efectuate în sectorul ovinelor și caprinelor privind cerințele de identificare și de înregistrare a acestor animale în conformitate cu Regulamentul (CE) nr. 21/2004
            
            1.   Informații generale privind exploatațiile, animalele și controalele
            
                        Numărul total de exploatații din statul membru la începutul anului perioadei de raportare (1)
                        
                     
                     
                         
                     
                  
                        Numărul total de exploatații controlate în timpul anului perioadei de raportare
                     
                     
                         
                     
                  
                        Numărul total de animale înregistrate în statul membru la începutul anului perioadei de raportare (1)
                        
                     
                     
                         
                     
                  
                        Numărul total de animale controlate în cadrul exploatațiilor în timpul perioadei de raportare (1)
                        
                     
                     
                         
                     
                  2.   Cazuri de nerespectare
            
                        Număr de exploatații care reprezintă cazuri de nerespectare
                     
                     
                         
                     
                  3.   Sancțiuni impuse
            
                        Număr de exploatații cărora le-au fost impuse sancțiuni”
                     
                     
                         
                     
                  
      
      
         (1)  Sau altă dată de referință națională pentru statisticile privind animalele.